CELEX: 62006CA0524
Language: da
Date: 2008-12-16 00:00:00
Title: Sag C-524/06: Domstolens dom (Store Afdeling) af 16. december 2008 — Heinz Huber mod Bundesrepublik Deutschland (anmodning om præjudiciel afgørelse fra Oberverwaltungsgericht für das Land Nordrhein-Westfalen, Tyskland) (Beskyttelse af personoplysninger — unionsborgerskab — princippet om forbud mod forskelsbehandling på grundlag af nationalitet — direktiv 95/46/EF — begrebet nødvendig — generel behandling af personoplysninger om unionsborgere, der er statsborgere i en anden medlemsstat — centralt udlændingeregister)

21.2.2009   
            
            
               DA
            
            
               Den Europæiske Unions Tidende
            
            
               C 44/5
            
         Domstolens dom (Store Afdeling) af 16. december 2008 — Heinz Huber mod Bundesrepublik Deutschland (anmodning om præjudiciel afgørelse fra Oberverwaltungsgericht für das Land Nordrhein-Westfalen, Tyskland)
   (Sag C-524/06) (1)
   
   (Beskyttelse af personoplysninger - unionsborgerskab - princippet om forbud mod forskelsbehandling på grundlag af nationalitet - direktiv 95/46/EF - begrebet »nødvendig« - generel behandling af personoplysninger om unionsborgere, der er statsborgere i en anden medlemsstat - centralt udlændingeregister)
   (2009/C 44/07)
   Processprog: tysk
   Den forelæggende ret
   Oberverwaltungsgericht für das Land Nordrhein-Westfalen
   Parter i hovedsagen
   
      Sagsøger: Heinz Huber
   
      Sagsøgt: Bundesrepublik Deutschland
   Sagens genstand
   Anmodning om præjudiciel afgørelse — Oberverwaltungsgericht für das Land Nordrhein-Westfalen — fortolkning af artikel 12, stk. 1, EF, artikel 17 EF, artikel 18, stk. 1, EF og artikel 43, stk. 1, EF samt artikel 7, litra e), i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31) — nationale bestemmelser, der foreskriver generel behandling af personoplysninger om udenlandske unionsborgere i et centralt udlændingeregister, under fravigelse af nationale bestemmelser om personoplysninger vedrørende den pågældende medlemsstats statsborgere, der kun registreres i de kommunale folkeregistre
   Konklusion
   
               1)
            
            
               Et system til behandling af personoplysninger om unionsborgere, der ikke er statsborgere i den pågældende medlemsstat, som det, der er iværksat ved Gesetz über das Ausländerzentralregister (lov om det centrale udlændingeregister) af 2. september 1994, som ændret ved lov af 21. juni 2005, og som er til brug for nationale myndigheder med ansvar for forvaltningen af lovgivningen om opholdsret, opfylder kun nødvendighedskravet fastsat i artikel 7, litra e), i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, fortolket i lyset af forbuddet mod i nationalitet begrundet forskelsbehandling, hvis
               
                           —
                        
                        
                           systemet udelukkende indeholder oplysninger, som er nødvendige for de nævnte myndigheders forvaltning af denne lovgivning, og
                        
                     
                           —
                        
                        
                           centraliseringen muliggør en mere effektiv forvaltning af denne lovgivning for så vidt angår opholdsret for unionsborgere, der ikke er statsborgere i denne medlemsstat.
                        
                     Det tilkommer den forelæggende ret at efterprøve disse omstændigheder i hovedsagen.
               Under alle omstændigheder kan opbevaring og behandling af navngivne personoplysninger inden for rammerne af et register, såsom et centralt udlændingeregister til statistisk brug, ikke anses for nødvendig i den forstand, hvori udtrykket er anvendt i artikel 7, litra e), i direktiv 95/46.
            
         
               2)
            
            
               Artikel 12, stk. 1, EF skal fortolkes således, at den er til hinder for, at en medlemsstat med henblik på kriminalitetsbekæmpelse indfører et system til behandling af personoplysninger, som kun omfatter unionsborgere, der ikke er statsborgere i denne medlemsstat.
            
         
      (1)  EUT C 56 af 10.3.2007.